Боронғо Грецияла кейем тегеү өсөн төп сеймал булып етен (дөрөҫ, Мысыр йөнөнән күпкә насарыраҡ сифатлы) һәм һарыҡ йөнө хеҙмәт иткән. Иләү һәм туҡыу тик ҡатын-ҡыҙҙар шөғөлө генә булған. Әҙер туҡыма ағартыла йәки буяла. Бөтә көньяҡтар кешеләре кеүек үк, гректар ҙа сағыу төҫтәр (йәшел, ҡыҙыл, ҡыҙғылт һары һ. б.) ярата. Матәм төҫтәре ҡара, ҡара-йәшел һәм һоро төҫтәр тип һанала. Иң ҡупшыһы аҡ туҡыма һаналған, ә иң ҡиммәтеxa0— ҡуйы ҡыҙыл. Был ҡуйы ҡыҙыл буяуҙың ҡиммәт булыуына бәйләнгән, сөнки күп көс талап итә. Кейем сигеү (ҡайһы берҙәxa0— тулыһынса, йышыраҡ ситтәрен, ҡайма рәүешендә) менән биҙәлә; сигеүҙе алтын пластинкалар йәки төйөрсөктәр менән тулыландырып булған.